

VLADA REPUBLIKE HRVATSKE

Zagreb, 16. srpnja 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo gospodarstva, poduzetništva i obrta |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o izmjeni Odluke o davanju koncesije za osnivanje Podunavske slobodne zone Vukovar |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**PRIJEDLOG**

Na temelju članka 30. Zakona o obnovi i razvoju Grada Vukovara (Narodne novine, br. 44/01, 90/05, 80/08, 38/09 i 148/13) i Odluke o općim uvjetima i mjerilima za davanje koncesije za osnivanje slobodnih zona na području Grada Vukovara (Narodne novine, broj 138/02), Vlada Republike Hrvatske je na sjednici održanoj ................... 2020., donijela

**O D L U K U**

**o izmjeni Odluke o davanju koncesije za osnivanje Podunavske slobodne zone Vukovar**

**I.**

U Odluci o davanju koncesije za osnivanje Podunavske slobodne zone Vukovar (Narodne novine, br. 144/02, 126/04 i 83/15) točka VIII. briše se.

**II.**

Ova Odluka stupa na snagu danom donošenja, a objavit će se u Narodnim novinama.

KLASA:

URBROJ:

Zagreb,

PREDSJEDNIK

mr. sc. Andrej Plenković

**O B R A Z L O Ž E NJ E**

Podunavska slobodna zona Vukovar osnovana je Odlukom Vlade Republike Hrvatske o davanju koncesije za osnivanje Podunavske slobodne zone Vukovar (Narodne novine, br. 144/02, 126/04 i 83/15).

Koncesija za osnivanje Podunavske slobodne zone Vukovar dana je društvu Podunavska slobodna zona d.o.o. sa sjedištem u Vukovaru.

Točkom VIII. Odluke o davanju koncesije za osnivanje Podunavske slobodne zone Vukovar određeno je da korisnik koncesije, Podunavska slobodna zona d.o.o. ima obvezu plaćati godišnju naknadu za koncesiju u iznosu od 2% ukupnog prihoda.

Naknada za koncesiju uplaćuje se u dijelu 50% u korist proračuna Republike Hrvatske i 50% u korist proračuna jedinice lokalne samouprave na čijem području se slobodna zona nalazi, odnosno u predmetnom slučaju u korist Grada Vukovara.

Zakonom o izmjeni Zakona o slobodnim zonama (Narodne novine, broj 58/20) ukinuta je obveza plaćanja naknada za koncesiju za osnivanje slobodnih zona te je člankom 5. Zakona propisano da će se u roku od 60 dana od dana stupanja na snagu Zakona, Odluka o davanju koncesije za osnivanje Podunavske slobodne zone Vukovar (Narodne novine, br. 144/02, 126/04 i 83/15) uskladiti s odredbama Zakona.

Slijedom navedenoga, Ministarstvo gospodarstva, poduzetništva i obrta predlaže Vladi Republike Hrvatske donošenje ove Odluke o izmjeni Odluke o davanju koncesije za osnivanje Podunavske slobodne zone Vukovar kojom se ukida obveza plaćanja naknade za koncesiju za osnivanje slobodne zone.